10. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΠΟΛΙΤΙΣΜΟΥ  ΚΑΙ  ΕΠΙΣΤΗΜΩΝ. Αριθ. Κ/Α/66936 της 4/22 Δεκ. 1976 (ΦΕΚ Β' 1528) Περί καθορισμού διαδικασίας επιλογής προσλαμβανομένων οδηγών αυτ/των εις θέσεις επί συμβάσει ιδιωτικού δικαίου αορίστου χρόνου των Κεντρικών Βιβλιοθηκών. Έχοντες υπ' όψει: 1.Τας διατάξεις του Ν.Δ. 385/1969 "περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.". 2.Τον Νόμ. 415/1976 "περί αντικαταστάσεως της παρ. 2 του άρθρ. 6 του Α.Ν. 1362/1949 "περί ιδρύσεως, ανασυγκροτήσεως και ενιαίας οργανώσεως των ανά το Κράτος Βιβλιοθηκών" (ΦΕΚ 214/Α/17.8.1976), αποφασίζομεν: Καθορίζομεν ως ακολούθως την διαδικασίαν επιλογής των προσλαμβανομένων εφεξής επί συμβάσει ιδιωτικού δικαίου αορίστου χρόνου, οδηγών, αυτοκινήτων εις τας κενάς και εκάστοτε κενουμένας οργανικάς θέσεις των υπό του Υπουργείου Πολιτισμού και Επιστημών εποπτευομένων Κεντρικών Βιβλιοθηκών του Α.Ν. 1362/1949 (Ν.Π.Δ.Δ.). α.Όργανον προσλήψεως: Η πρόσληψις του ανωτέρω, επί συμβάσει ιδιωτικού δικαίου, αορίστου χρόνου, προσωπικού, ενεργείται εις πάσαν περίπτωσιν δι' αποφάσεις της Εφορείας εκάστης Βιβλιοθήκης. β)Δημοσίευσις προκηρύξεως: 1.Της προσλήψεως θα προηγήται η έκδοσις προκηρύξεως των προς πλήρωσιν θέσεων υπό της αρμοδίας προς πρόσληψιν αρχής ή του παρ' αυτής εξουσιοδοτουμένου οργάνου. 2.Περίληψις της προκηρύξεως θα δημοσιεύεται εις την εξώθυρον του οικείου νομικού προσώπου και άπαξ εις 2 Εφημερίδας της πρωτευούσης του Νομού, εφ' όσον εκδίδονται τοιαύτα. 3.Δια της προκηρύξεως θα προσδιορίζωνται αι προς πλήρωσιν θέσεις και θα καλούνται οι ενδιαφερόμενοι όπως, εντός προθεσμίας, 10 ημερών, από της τελευταίας δημοσιεύσεως, υποβάλλουν, εις την αρμοδίαν δια την πρόσληψιν Αρχήν, σχετικήν αίτησιν, μετά του απαιτουμένου διπλώματος και βεβαιώσεως περί της εμπειρίας, ως και υπευθύνου δηλώσεως δι' ης να δηλούται το έτος γεννήσεώς των και τα υπό του άρθρ. 1 του Β.Δ. 660/1965 οριζόμενα. γ)Όργανον επιλογής: Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων θα ενεργήται υπό Τριμελούς Επιτροπής εξ ανωτέρων υπαλλήλων, εξ ων απαραίτητος εις διοικητικός υπάλληλος και εις κατάλληλος να κρίνη λόγω της ειδικότητός του. Η Επιτροπή συγκροτείται εκάστοτε δι' αποφάσεως της Εφορείας των Κεντρικών Βιβλιοθηκών  δ)Κατάρτισις πίνακος: Η Επιτροπή επιλογής, μετ' εκτίμησιν των προσόντων των υποψηφίων, θα καταρτίζη πίνακα μέχρι του τριπλασίου αριθμού των προς πλήρωσιν θέσεων, κατ' αξιολογικήν σειράν. Ο πίναξ ούτος θα ισχύη επί εν έτος από της καταρτίσεως του, η δε πρόσληψις θα ενεργήται κατά την εν αυτώ σειράν. (Αντί για τη σελ 845(δ) Σελ. 845(ε) Τεύχος 1102-Σελ. 77 800 Βιβλιοθήκες 31.Κ.α.8-10 